Isigidimi Sama-Xosa.

Ipepa Lama-Xosa Pambili nto zak'wetu ! Lihlaulelwa 5s. ngonyaka

Lenyanga. kwase kuqaleni.

Vol XIV. LOVEDALE, SOUTH AFRICA, NOVEMBER 1, 1884. No. 184.

Isigidimi Sama-Xosa

*NGOM-GQIBELO, NOVEMBER* 1, 1884.

*“ ISIGIDIMI SAMA-XOSA.”*

Inyanga engu October isikumbuza ukuba namhla singene kowe 15 umnyaka wobudala betu. Akukazanga kubeko pepa lakwa Xosa elipumelele iminyaka engako kuninzi oluseke lwalingwa. No “Vuk’ endleleni’’ abasebeke bavela sesiko nje, bapelela emoyeni. Oko kutsho sibulela abahlobo abate bema ngakuti ngokusixasa ngenkozo abapike ngokuzitumela iminyaka yonke, sibacela ukuze bazingise ngokwenjenjalo. Kuko iqela elikulu kubafuncli betu elisasibamba ishelenana ngazine, nangantlanu. Ewe, zingati zidelekile ezomalana xa ingulowo nalowo, esiti kodwa sakuziquka zibe kufupi nama £200 eponti, esilicela ke ngoko elo qelana ukuba lizitumele msinya ukuze umsebenzi ungatinteleki.

Mhla satiywa igama ngo 1870, kwatiwa kufuziswa umsebenzi esasifunwa ukuze sizinikele kuwo wokuba sibe *Sigidimi Sakwa Xosa “*sokumela indaba yezikolo zonke, “ nelungelo yabemi beli lizwe.” Ubuvuvu bokux'umisa eli iqela pezu kweliya, yaye ingenguwo umyalezo wobugitshimi betu, ngalo lonke ixesha indawo yomnqweno wetu— *“ ilungelo yabemi beli lizwe ”—*lingapazanyiswayo. Asinakutsho ukuti oko sikuzalise njengoko besingatandayo, ngokukodwa kule iminyaka yakutsha nje. Sizilungiselele ke ngoko ukubuya nge qondo, ize sizizalise imfanelo ze *Sigidimi* esikolekileyo, esokuteta oko sikutunyiweyo ngo sulungeko, nango kungoyiki, xa konakalwayo; esoyibona ngotelekelelo ingozi ezungula umzi wakowaso, nabemi belozwe, ize sibavuse ; ingozi ezinje ngo kupenukela kokulahlekisayo ; inteto zocuku ; nobu vilikitshane obungeni.

IMPAU ZO MBONISO WASE KAPA.

Nje ngoko abafundi betu site komnye umhlati kwa kweli pepa, saba netuba lokubenzela indaba malunga no “ Tyelelo e Kapa,” ngokukodwa mayelana nezinto zo “Mboniso,” —singa ke ngoko singabuye siti kulo umhlati sibavise ngento nati esiyifumana emapepeni ngohlobo ekutetwa ngalo nge mpahla eyenzelwa lo mboniso ngabantsundu.

Ute u Dr. Dale, u Mongameli we Mfundo yale Koloni, kwinteto ayenze ekubekweni kwe litye lesiseko, lendlu yesi kolo somtinjana e Wynberg, nge 15 ku October, waquba wada weza kukankanya no “ Mboniso,” ob’uvalwe ke nge pezolo. Akuba lapo wavakala eteta lamazwi— “ Uya kolwa ukuba wonke oke waya e ‘ Mbonisweni ’ “ apo, wazibonela ngawake amehlo impahla eyenziwe Indodana, no mtinjana ontsundu ofunda kwizikolo ezinje “ ngoma Lovedale, oma Rini, kwanezinye, ukuba ’ntle “ kwayo, akanakuba abe akafikelwanga yingcinga yokuba “isisifundo kuti—[eteta ke abamhlope abab’ empulapula.] “ Ukuba xa angaba umntu ontsundu, erwada njalo, enalomfundwana yake ingepi,—unokwenza izinto ezingade “ zibukwe kangaka luluntu, makube kungaba kangakananina esingakulindela kwa betu onyana ne ntombi, xa “ sibaqeqeshele kokulungileyo ! ” (Wavakala uduma umzi.) Uqube ke wenjenjalo.

Sakuba siyifundile tina lenteto ka Dr. Dale sifumene inkutazo enkulu. Sifumene kanjako nesifundo esitsha

esise sokuba akuko matanda nati ukuba site asema ndawonye, ukuba lute udodana nentombi zohlanga lwa kowetu ezise mashishinini, nezise mfundweni, zaqubela pambili ekwazini; singaya side sifikelele kwindawo engapezulu le kunoko sinokucinga ngako tina okwa ngoku. Into kodwa emayiqondwe, yeyokuba umzi ontsundu mauke wenze kulile ukuzibekela endaweni yokuti ngoku sinokuzibiyela ubuhlanti betu,—shenxa wena “ Mfundisi.” Xa abahlobo betu abamhlope besavuma ukusikokela, nokusibeka endleleni eya kusiqeqeshela ebugciseni bokuzimela kamva, yimfanelo yake wonke olunqwenelela impumelelo uhlanga olumnyama ukuba abakutaze abo “ bafundisi,” nemizi abayimisileyo, nabo bahlobo bavanayo nomsebenzi owenziwa ngabo; bangabi zinto zokumane zinyhorwa nge ngqwiniba yinxenye, zikatywa ngenyawo ngabanye abati bafundile *kwabantsundu,—kanye aba bakutyulwa ngonyamezelo nenkatazo enkulu* ngabo bafundisi, nalo mizi namhla bayinyhorayo.

Ngokubekisele kule ndawo, sibalatisa abafundi betu kwinteto esibaguqulela kwi *Christian Express* yenyanga edluleyo, nge “ Mfundo kwaba Mnyama.” Kuko inkolo pakati kwabanye abati bafundile kumzi ontsundu, enx'amele ukulahlekisa amakowayo ngokuti imfundo iyehliswa kuti belo bala, okanye kuyakohliswa ngaba bati balinga ukulunyusa ngayo olo luhlanga. Masiti ukuzekelisa enye yezo ndawo zenjenjalo mhlaumbi yi Lovedale. Linye esingapendula ngalo, leli Akuko nto injalo e Lovedale, nokuba kungaba kunjanina kwezinye indawo. Lomzi uko nje ukolo ukunyusa uhlanga olumnyama lwase Afrika; izakiwo namalinga akade esenziwa, nasa xatalazelwa ukwenziwa nanamhla, anq'ina ukuba abo bateta ngokunjalo babukuqa uninzi ukuba lulahleke; uninzi olungekezi kuzihlomlela kulomalungelo alomzi, neminye efana nawo, abase bete bona ababukuqi abo, bawaxamla lomalungelo; engoku bate ngcu kwindulana zokupakama kwabo namhla besiti: “Iwu! pulapulani kuti apa nina! ” babe kodwa beyigushile indawo yokuba—“Tina sesiwadle kade aweNkoNAZANA.”

I MP A WAN A.

Inxenye, umhlaumbi inkoliso ingaba seyivile ngendawo yokuba i Pesheya kwe Nciba elaba Tembu ne Griqualand East zitatyatelwe kwaselu laulweni Iwe Koloni, into ke leyo esingaziyo ukuba boyitanda abaninzi abebekade belangazelela ukubuyela elulaulweni lwe Nkosazana. Nto tina singati mabasebeyenza abo kukuxolisa intliziyo, nokulinga ukuziqelanisa nolaulo abakulo ngenxa zonke.

\*\*\*

Lomlambo uli Pesheya kwe Nciba ngumlambo odume, novakala kakulu ngohlobo ozibeke ngalo imantyi zawo. Namhla sinenye incwadana nakuba imfutshane, esibalisela ngohlobo awamkelwa ngalo u Captain Blyth mhlezinikweni waya kufika kwelo epuma pesheya. Njengoko nozifundela, kwangati lomhla kungena i Ruluneli, apo ke sikuqonda kona ukubekwa nokutandwa kwe mantyi, nase zimantyini u Capt. Blyth okade esenza ukulunga okukulu kuma Mfengu apesheya kwe Nciba.

\*\*\*

Ngokumayelana nenteto ekwincwadi yombaleli wetu u Lilazingasulwa, singati tina okukokwetu asiyiboni, singayiva nokuyiva inteto yomzalwana u Kakaza, onga yena kungasongwa izandla kumana kusitiwa—“ Yinina Nkosi ” kungeko malinga enziwayo, into ke leyo ebubudenge, kuba lowo ungazamiyo engasayi kuncedwa napakade. Nto iya kwenzeka kukusuka atshabalale kwakuyo lontlalo ati yena unga angakutshwa kuyo. Ke ngoko siti asiboni ukuba sifumane sizalise indawo ngencwadi ezivela kwelo nene ezingenanto yona zibika yona; esinga ke ngoko anganeliswa u Kakaza yile yanamhla incwadi.